# Interessentskabskontrakt - Fælles kildeplads

(flere selskaber om samme vandværk)

Mellem interessenterne:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(herefter kaldet forsyningsselskaberne), er indgået nærværende interessentskabskontrakt om etablering og drift af hovedanlæg til forsyning af forbrugerne inden for de fire forsyningssel-skabers forsyningsområder med vand.

De fire forsyningsselskaber fortsætter og opretholder hver især de af selskaberne hidtil drevne detailanlæg til direkte forsyning af forbrugerne.

Vilkårene er fastsat i nedenstående vedtægt for interessentskabet:

**§ 1**

Hovedanlægget incl. hovedledninger og afregningsmålere er vist på bilag 1, tegning nr. \_\_\_\_\_.

Det drives af ovennævnte interessenter under navnet:

Hovedforsyningsanlægget for \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

**§ 2**

Interessentskabet har hjemsted i \_\_\_\_\_\_\_\_\_\_\_\_\_\_\_\_\_\_\_ Kommune.

**§ 3**

Interessentskabet ledes af en bestyrelse bestående af 5 medlemmer. Bestyrelsesmedlemmerne udpeges af de enkelte forsyningsselskaber for ét år ad gangen,

\_\_\_\_ medlem fra \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_ medlem fra \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_ medlem fra \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_ medlem fra\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Bestyrelsesmedlemmerne skal være medlemmer af bestyrelserne i forsyningsselskaberne. Interessentskabets bestyrelse konstituerer sig selv med formand, kasserer og sekretær.

Afgår nogen af de fem bestyrelsesmedlemmer i en periode, eller bliver nogen forhindret, ind-træder en af vedkommende interessents bestyrelse udpeget suppleant i den afgåede eller for-hindredes sted respektive valgperiode ud, eller indtil forhindringerne er ophørt.

Konstituering med formand, kasserer og sekretær finder sted på det bestyrelsesmøde, der af-holdes senest én måned efter, at generalforsamling har været afholdt i det af forsyningssel-skaberne, som sidst i et kalenderår har afholdt sin ordinære generalforsamling.

Beslutninger i interessentskabets bestyrelse sker ved stemmeflerhed.

Bestyrelsen fastsætter selv sin forretningsorden og afholder bestyrelsesmøder efter indkaldelse, med én uges varsel. Indkaldelse foretages af formanden og kan kræves af tre bestyrel-sesmedlemmer.

Bestyrelsen har pligt til at holde de fire forsyningsselskabers bestyrelser underrettet om alle væsentlige forhold af betydning for interessentskabet.

Interessentskabets bestyrelse indkalder hvert år i sidste halvdel af januar måned til et møde, hvor alle bestyrelsesmedlemmer i de tilsluttede vandværker har adgang. Bestyrelsen gør på dette møde rede for selskabets drift i det foregående kalenderår og fremlægger herunder foreløbigt regnskab samt budget for det næste år.

Bestyrelsen meddeler ligeledes på dette møde, hvor stort et beløb, nye forbrugere i de fire forsyningsselskaber skal betale i hovedanlægsbidrag til interessentskabet.

De fire forsyningsselskaber forpligter sig til ved hvert års udgang at meddele bestyrelsen antal forbrugere og interessenter i forsyningsselskaberne.

Bestyrelsen antager lønnet medhjælp i fornødent omfang.

Eventuelle honorarer eller diæter til bestyrelsens medlemmer skal godkendes af interessen-ternes bestyrelser.

Bestyrelsen skal sørge for, at der tegnes påbudte og fornødne forsikringer.

**§ 4**

Kapital til hovedanlæggets etablering optages som lån.

For lånets rettidige forrentning og afdrag samt for alle øvrige forpligtelser, hæfter interessenterne solidarisk.

Interessenterne hæfter indbyrdes solidarisk og subsidiært i forhold til vandaftag fra hovedan-lægget.

**§ 5**

Forsyningsselskabernes vandaftag fra hovedanlægget registreres af vandmålere.

Interessenterne betaler halvårligt – pr. 1/7 og pr. 1/1 – for modtaget vand efter den takst, der er fastsat af interessentskabets bestyrelse.

Taksten omfatter en pris pr. m3 og en fast årlig afgift pr. tilsluttet forbruger i hvert af de fire forsyningsselskaber.

\_\_\_\_\_ % af interessentskabets indtægter opkræves over m3-prisen og resten over den faste årlige afgift.

For vandleverancen er normalregulativets bestemmelser gældende.

Ingen interessent kan tilslutte nye forbrugere med et årligt forbrug på over 10.000 m3/år uden først at have fået tilladelse af bestyrelsen for interessentskabet.

Taksten skal af bestyrelsen fastsættes således, at der bliver dækning for udgifter til drift, evt. renter og afdrag samt sædvanemæssige og forsvarlige afskrivninger og rimelige henlæggelser til fornyelser og udvidelser.

Eventuelt overskud må ikke udbetales, men skal bruges til konsolidering.

Der anlægges og føres et forsvarligt regnskab, ligesom bestyrelsen tilrettelægger forsvarlig kontrol og registrering af vandforbrug etc.

Regnskabsåret er kalenderåret.

Ved stiftelsen udarbejdes åbningsstatus, som tilgår interessenterne.

**§ 6**

Revision af regnskaberne foretages af en af bestyrelsen antaget statsautoriseret/registreret revisor.

Det reviderede regnskab tilstilles – efter at være underskrevet af interessentskabets bestyrelse og revisor – interessenterne.

**§ 7**

Interessentskabet tegnes af formanden i forening med ét bestyrelsesmedlem.

Ved afhændelse, erhvervelse, pantsætning af fast ejendom og ved udstedelse af gældsbeviser kræves dog underskrift af den samlede bestyrelse.

Bestyrelsen kan dog udstede fuldmagt vedrørende anvisning af udgifter i forbindelse med den daglige drift, men da på en særlig konto. Det skal stedse af in-teressentskabets forhandlingsprotokol eller referater fremgå, hvem der i en løbende periode har bankprokura.

**§ 8**

Interessentskabets aktiver kan ikke gøres til genstand for retsforfølgning mod den enkelte del-tager for nogen af denne kontraheret gæld, som er fællesskabet uvedkommende.

Rettigheder og forpligtelser i henhold til interessentskabskontrakten kan ikke overdrages til tredjemand uden godkendelse af interessenternes bestyrelser.

Dette gælder tillige evt. optagelse af yderligere interessenter.

**§ 9**

I tilfælde af uenighed om forståelsen af nærværende interessentskabskontrakt eller uenighed om, hvorvidt der foreligger misligholdelse fra nogen af parternes side, skal dette afgøres af en voldgift.

Voldgiften afgør – med bindende virkning for parterne – endeligt enhver tvist, dog ikke uover-ensstemmelser, der kan afgøres af kommunalbestyrelsen eller amtsrådet efter gældende vandforsyningslov.

Hvert af vandværkerne udnævner en voldgiftsmand, og disse voldgiftsmænd skal, inden de påbegynder sagens behandling, udpege en uvildig formand, jfr. loven om voldgift.

**§ 10**

Denne interessentskabskontrakt træder i kraft den \_\_\_\_\_\_\_\_\_\_\_\_\_\_\_\_\_\_\_\_\_.

Således aftalt og godkendt den \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

For \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Formand Bestyrelsesmedlem

For \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Formand Bestyrelsesmedlem

For \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Formand Bestyrelsesmedlem

For \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Formand Bestyrelsesmedlem